CELEX: 32021R1473
Language: da
Date: 2021-06-30 00:00:00
Title: Kommissionens delegerede forordning (EU) 2021/1473 af 30. juni 2021 om berigtigelse af delegeret forordning (EU) 2019/2201 for så vidt angår visse gennemførelsesbestemmelser for realtidslukninger af fiskeriet efter dybhavsreje i Skagerrak

15.9.2021   
               
               
                  DA
               
               
                  Den Europæiske Unions Tidende
               
               
                  L 325/1
               
            
         KOMMISSIONENS DELEGEREDE FORORDNING (EU) 2021/1473
         af 30. juni 2021
         om berigtigelse af delegeret forordning (EU) 2019/2201 for så vidt angår visse gennemførelsesbestemmelser for realtidslukninger af fiskeriet efter dybhavsreje i Skagerrak
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/1241 af 20. juni 2019 om bevarelse af fiskeressourcerne og beskyttelse af marine økosystemer ved hjælp af tekniske foranstaltninger, om ændring af Rådets forordning (EF) nr. 1967/2006 og (EF) nr. 1224/2009 og Europa-Parlamentets og Rådets forordning (EU) nr. 1380/2013, (EU) 2016/1139, (EU) 2018/973, (EU) 2019/472 og (EU) 2019/1022 og om ophævelse af Rådets forordning (EF) nr. 894/97, (EF) nr. 850/98, (EF) nr. 2549/2000, (EF) nr. 254/2002, (EF) nr. 812/2004 og (EF) nr. 2187/2005 (1), særlig artikel 15, stk. 2, og
         ud fra følgende betragtninger:
         
                     (1)
                  
                  
                     Ved forordning (EU) 2019/1241 fastsættes særlige bestemmelser vedrørende tekniske foranstaltninger på regionalt plan for Nordsøen, Skagerrak og Kattegat, som også omfatter regler om maskestørrelse, dertil knyttede betingelser og bifangster.
                  
               
                     (2)
                  
                  
                     I det godkendte referat af konsultationerne mellem Den Europæiske Union og Norge af 6. september 2018 (2) om tekniske foranstaltninger i Skagerrak (i det følgende benævnt »det godkendte referat«) fastsættes de procedurer og den prøveudtagningsmetode, der skal anvendes ved indførelsen af realtidslukninger af fiskeriet efter dybhavsrejer (Pandalus borealis) i Skagerrak.
                  
               
                     (3)
                  
                  
                     Belgien, Danmark, Tyskland, Frankrig, Nederlandene og Sverige (»Scheveningengruppen«) har en direkte interesse i spørgsmål vedrørende fiskeriforvaltning i Nordsøen og forelagde den 7. marts 2019 en fælles henstilling om gennemførelse i EU-retten af foranstaltningerne i det godkendte referat. I den fælles henstilling fastsættes realtidslukninger af fiskeriet efter dybhavsreje for at beskytte unge individer af arten, og flere redskaber udelukkes.
                  
               
                     (4)
                  
                  
                     Efter at Den Videnskabelige, Tekniske og Økonomiske Komité for Fiskeri (STECF) havde vurderet den fælles henstilling (3), blev Kommissionens delegerede forordning (EU) 2019/2201 af 1. oktober 2019 (4) vedtaget.
                  
               
                     (5)
                  
                  
                     Efter offentliggørelsen af nævnte forordning anmodede de berørte medlemsstater Kommissionen om at berigtige visse fejl, som hindrer korrekt gennemførelse af den delegerede retsakt.
                  
               
                     (6)
                  
                  
                     Ved delegeret forordning (EU) 2019/2201 fastsættes en definition af udtrykket »unge individer af arten dybhavsreje« med henblik på at bestemme størrelsen på fisk, hvis antal i den samlede fangst kan udløse realtidslukning af fiskeriet. Af hensyn til retssikkerheden og klarheden bør det samme udtryk anvendes for det samme begreb i hele nævnte forordning. Derfor bør udtrykket »unge individer af arten dybhavsreje« anvendes i hele retsakten i stedet for synonymer for det pågældende udtryk, som f.eks. »dybhavsrejer, der er mindre end den udløsende længde« eller »undermålsdybhavsrejer«.
                  
               
                     (7)
                  
                  
                     I den fælles henstilling fastsættes en risikobaseret strategi til at kortlægge områder og perioder, hvor der er risiko for at fange et antal unge individer af arten dybhavsreje, som overstiger tærskelniveauet. Da der i delegeret forordning (EU) 2019/2201 fejlagtigt henvises til en udløsende fangstmængde på 20 vægtprocent af den samlede fangst af dybhavsrejer i et træk, bør der i stedet henvises til 20 % efter antal af det samlede antal dybhavsrejer i en stikprøve, som fastsat i den fælles henstilling.
                  
               
                     (8)
                  
                  
                     Ved forordning (EU) 2019/1241 fastsættes en mindstemaskestørrelse på 35 mm for fiskeri efter dybhavsreje i Skagerrak og Kattegat. I delegeret forordning (EU) 2019/2201 henvises fejlagtigt til en mindstemaskestørrelse på 32 mm, som er mindstemaskestørrelsen for fiskeri efter dybhavsreje i Nordsøen. Størrelsen bør derfor tilpasses.
                  
               
                     (9)
                  
                  
                     I henhold til den fælles henstilling er det muligt at lukke fiskeriet, hvis andelen af unge individer af arten dybhavsreje er over 40 %. For at stemme overens med den fælles henstilling bør delegeret forordning (EU) 2019/2201 indeholde en henvisning til den pågældende procentdel i forbindelse med antallet i stikprøven og ikke den samlede fangst.
                  
               
                     (10)
                  
                  
                     I delegeret forordning (EU) 2019/2201 knyttes det særlige overvågningsprogram for fartøjer, der anvender en størrelsesselektiv Nordmørerist, og for bundtrawl, som er forsynet med selektive redskaber, kun til fiskeri i det område, der er omfattet af realtidslukning (det lukkede område). Forordningen bør tilpasses til STECF's vurdering, hvori det blev konkluderet, at de fartøjer, der er udstyret med sådanne selektive redskaber, skal være omfattet af et særligt overvågningsprogram, uanset hvor de fisker.
                  
               
                     (11)
                  
                  
                     I den fælles henstilling og delegeret forordning (EU) 2019/2201 defineres den mindste stikprøvestørrelse til at afgøre, om der skal indføres en realtidslukning, som 2 kg eller 1 liter dybhavsrejer. Medlemsstaterne har derfor anmodet om, at forordningen berigtiges i overensstemmelse med det godkendte referat, hvori det hedder, at den mindste stikprøvestørrelse skal være på 1 kg eller 2 liter.
                  
               
                     (12)
                  
                  
                     Delegeret forordning (EU) 2019/2201 bør derfor ændres.
                  
               
                     (13)
                  
                  
                     Eftersom foranstaltningerne i denne forordning har direkte indvirkning på planlægningen af EU-fartøjernes fangstsæson og de dertil knyttede økonomiske aktiviteter, bør nærværende forordning træde i kraft umiddelbart efter offentliggørelsen —
                  
               VEDTAGET DENNE FORORDNING:
         
            Artikel 1
            I delegeret forordning (EU) 2019/2201 foretages følgende ændringer:
            
                        1)
                     
                     
                        Artikel 3 affattes således:
                        
                           »Artikel 3
                           Udløsende fangstmængde
                           Den udløsende andel, ved hvilken der indføres realtidslukning af fiskeriet i henhold til denne forordning, er 20 % efter antal unge individer af arten dybhavsreje af det samlede antal dybhavsrejer i en stikprøve.«
                        
                     
                  
                        2)
                     
                     
                        Artikel 4, stk. 1, affattes således:
                        
                           »1.   Overvågningen af de udløsende fangstmængder foregår ved hjælp af inspektioner til havs, som foretages af de kompetente kontrolmyndigheder på fiskerfartøjer, der fisker efter dybhavsrejer (Pandalus borealis) med bundtrawl med en maskestørrelse på mindst 35 mm.«
                        
                     
                  
                        3)
                     
                     
                        Artikel 5, stk. 2, affattes således:
                        
                           »2.   Hvis andelen af unge individer af arten dybhavsreje udgør mere end 40 % af antallet af denne art i stikprøven som omhandlet i artikel 4, stk. 4, kan kontrolmyndighederne anbefale en realtidslukning på grundlag af en enkelt stikprøve.«
                        
                     
                  
                        4)
                     
                     
                        I artikel 6 foretages følgende ændringer:
                        
                                    a)
                                 
                                 
                                    Stk. 1 affattes således:
                                    
                                       »1.   På grundlag af de prøverapporter, der er omhandlet i artikel 4, stk. 4, kan den berørte kystmedlemsstat forbyde fiskeri efter dybhavsrejer med bundtrawl med en maskestørrelse på mindst 35 mm i et område, der er afgrænset i overensstemmelse med artikel 7 (»det lukkede område«).«
                                    
                                 
                              
                                    b)
                                 
                                 
                                    Stk. 3 affattes således:
                                    
                                       »3.   Fartøjer, der anvender en størrelsesselektiv Nordmørerist som omhandlet i bilag III, er omfattet af et særligt overvågningsprogram, som oprettes af medlemsstaterne med henblik på at kontrollere andelen af unge individer af arten dybhavsreje i de samlede fangster af arten. Resultaterne af programmerne fremsendes til Kommissionen senest seks måneder efter programmets startdato og 12 måneder derefter.«
                                    
                                 
                              
                  
                        5)
                     
                     
                        Artikel 11, stk. 2, affattes således:
                        
                           »2.   Flagmedlemsstater, hvis fartøjer anvender de i stk. 1 omhandlede redskaber, opretter et særligt overvågningsprogram for at kontrollere, at fangsterne ikke når den udløsende fangstmængde. Hvis fangsterne når den udløsende fangstmængde, skal fartøjerne forlade det lukkede område for resten af forbudsperioden. Resultaterne af programmerne fremsendes til Kommissionen senest seks måneder efter programmets startdato og derefter hver 12. måned. Hvis resultaterne af sådanne programmer viser, at fangsterne overstiger de udløsende fangstmængder, er disse redskaber ikke længere undtaget.«
                        
                     
                  
                        6)
                     
                     
                        Bilagene ændres således:
                        
                                    a)
                                 
                                 
                                    Bilag I ændres i overensstemmelse med punkt 1 i bilaget til nærværende forordning.
                                 
                              
                                    b)
                                 
                                 
                                    Bilag II ændres i overensstemmelse med punkt 2 i bilaget til nærværende forordning.
                                 
                              
                                    c)
                                 
                                 
                                    Bilag III ændres i overensstemmelse med punkt 3 i bilaget til nærværende forordning.
                                 
                              
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 30. juni 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 198 af 25.7.2019, s. 105.
         
            (2)  https://ec.europa.eu/fisheries/sites/fisheries/files/2018-sweden-norway-09-2018.pdf.
         
            (3)  https://stecf.jrc.ec.europa.eu/documents/43805/2537709/STECF+PLEN+19-02.pdf.
         
            (4)  Kommissionens delegerede forordning (EU) 2019/2201 af 1. oktober 2019 om supplerende regler til Europa-Parlamentets og Rådets forordning (EU) 2019/1241 for så vidt angår de nærmere bestemmelser for gennemførelsen af realtidslukninger af fiskeriet efter dybhavsrejer i Skagerrak (EUT L 332 af 23.12.2019, s. 3).
      
      
         
            BILAG
            
               1.   
               I bilag I til delegeret forordning (EU) 2019/2201 foretages følgende ændringer:
               
                           a)
                        
                        
                           Punkt 3, litra a) og b), affattes således:
                           
                                       »a)
                                    
                                    
                                       Prøven udtages på en sådan måde, at den afspejler sammensætningen af fangsten af dybhavsrejer i trækket. For at opnå dette hjælper skipperen eller den af skipperen udpegede person til med udtagelse af prøven.«
                                    
                                 
                                       b)
                                    
                                    
                                       Prøven er på mindst 1 kg eller 2 liter dybhavsrejer.«
                                    
                                 
                     
                           b)
                        
                        
                           Punkt 4 affattes således:
                           
                                       »4.
                                    
                                    
                                       Mængden af unge individer af arten dybhavsreje beregnes som en procentdel af det samlede antal dybhavsrejer i stikprøven.«
                                    
                                 
                     
            
               2.   
               Bilag II til delegeret forordning (EU) 2019/2201 affattes således:
               
                  
                     »BILAG II
                     
                                 
                                    REALTIDSLUKNINGER — PRØVERAPPORT TIL KYSTSTATEN
                                 
                              
                           
                                 
                                    Dybhavsrejer i forhold til unge individer af arten dybhavsreje
                                     (*)
                                 
                              
                           
                                 
                                    Oplysninger om inspektionen/observationen
                                 
                              
                              
                                 Inspektionsplatform
                              
                              
                                 Inspektørens/observatørens navn
                              
                              
                                 Inspektørens/observatørens navn
                              
                              
                                 Dato og klokkeslæt  (1) for inspektionen/observationen
                              
                              
                                 Position  (2) for inspektionen/observationen
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Oplysninger om fiskerfartøjet
                                 
                              
                              
                                 Navn
                              
                              
                                 Radiokalde-signal
                              
                              
                                 Registreringsnummer
                              
                              
                                 Flagstat
                              
                              
                                 Redskabstype
                                 Enkelt/Dobbelt
                              
                              
                                 Maskestørrelse mm
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Selektive foranstaltninger
                                 
                              
                              
                                 Rist (til sortering af dybhavsrejer)
                              
                              
                                 Afstand mellem ristens tremmer, i mm
                              
                              
                                 Andet
                              
                              
                                  
                              
                              
                                 Opsamlingspose
                              
                              
                                 Opsamlingsposens maskestørrelse
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Oplysninger om fiskeriet
                                 
                              
                              
                                 Start
                              
                              
                                 Dato og klokkeslæt  (1)
                                 
                              
                              
                                 Position  (2)
                                 
                              
                              
                                  
                              
                              
                                  
                              
                           
                                  
                              
                              
                                  
                              
                              
                                  
                              
                              
                                  
                              
                           
                                 Stop
                              
                              
                                 Dato og klokkeslæt  (1)
                                 
                              
                              
                                 Position  (2)
                                 
                              
                              
                                 Fiskeriets varighed  (3)
                                 
                              
                              
                                  
                              
                           
                                  
                              
                              
                                  
                              
                              
                                  
                              
                              
                                  
                              
                           
                                 
                                    Fangstoplysninger
                                 
                              
                              
                                 Anslået samlet fangst i trækket (kg)
                              
                              
                                  
                              
                           
                                 Anslået fangst af dybhavsrejer i trækket (kg)
                              
                              
                                  
                              
                           
                                 Størrelse af prøven af dybhavsrejer (kg/liter)
                              
                              
                                  
                              
                           
                                 Samlet antal dybhavsrejer i prøven
                              
                              
                                  
                              
                           
                                 Antal unge individer af arten dybhavsreje i stikprøven
                              
                              
                                  
                              
                           
                                 % unge individer af arten dybhavsreje (antal unge individer af arten dybhavsreje/samlet antal)
                              
                              
                                  
                              
                           
                                 
                                    Observationer og supplerende oplysninger
                                 
                              
                              
                                 Supplerende oplysninger fra andre kilder, f.eks. fartøjets fører.
                              
                           
                                 
                                    Inspektør Underskrift
                                 
                              
                              
                                 Ikke påkrævet, hvis rapporten udfyldes elektronisk og sendes til kyststaten pr. e-mail.
                              
                           
               «
            
               3.   
               Titlen på bilag III til delegeret forordning (EU) 2019/2201 affattes således:
               »SELEKTIV RIST I FISKERIET EFTER DYBHAVSREJE, SOM MÅ BRUGES I DET LUKKEDE OMRÅDE«.
            
            
               (*)  Udtrykket »unge individer af arten dybhavsreje« som defineret i denne forordning svarer til udtrykkene »dybhavsreje under den udløsende fangstmængde«, »dybshavsreje under den udløsende størrelse« og »dybhavsreje under den størrelse, som udløser realtidslukning« som defineret i det godkendte referat fra konsultationerne mellem Den Europæiske Union og Norge af 6. september 2018.
            
               (1)  dd/mm/åå tt mm (lokal tid 24 timer).
            
               (2)  f.eks. 56°24′N 01°30′Ø.
            
               (3)  tt mm.